SAN FERNANDO CITY, La Union - Agtaltalinaed iti kustodiya ti San Fernando City Police Station ti 14-anyos a barito kalpasan a nakemmeg daytoy iti maikadua a gundaway iti naisayangkat a buy bust operation idiay Brgy. Sevilla ditoy siudad.
Maipalagip nga idi bulan ti Hulyo ket immunan a naarestar ti nasao nga ubing kalpasan a nakumpiskar manipud kenkuana ti pito a sachet ti marijuana nga iserrekna koma iti uneg ti pagadalan.
Iti impormasyon nga impatulod ti San Fernando City PNP iti Bombo Radyo, naamuan nga arestado ti high school student iti buy bust operation ken naala manipud kenkuana ti uppat a sachet ti marijuana, P200 a buy bust money, ken maysa a cell phone.
Madama ita a nakadetine ti barito bayat a nainget ti imbestigasyon dagiti otoridad tapno maamuan no pagtataudan ti suplay daytoy iti marijuana.
ilo_Latn ilo_Latn ilo_Latn ilo_Latn